Case ID: 1091640
Sentence 55: Siyəzən rayon Beşdam Bələiyyəsinin 07.08.2000-ci il tarixli 01 nömrəli qərarı, 01.09.2000-ci il tarixdən əvvəl qüvvədə olmuş Azərbaycan Respublikası Mülki Prosessual Məcəlləsinin müvafiq müddəaları hazırki mübahisəyə tətbiq olunmalıdır.Qeyd olunan Məcəllənin (24-1-ci fəsilə 1990-cı il 17 aprel tarixli fərmanla yeni redaksiya verilmişdir) 243-1-ci maddəsinə əsasən əgər vətəndaş, hərbi qulluqçu, kollektiv, dövlət hakimiyyəti orqanının, idarənin, təşkilatın, müəssisənin və ya vəzifəli şəxsin qeyri-hüquqi hərəkətlərinin onun hüquqlarına toxunduğunu hesab edirsə, məhkəməyə şikayət vermək ixtiyarına malikdir Həmin Məcəlləninn 243-4-cü maddəsinə əsasən dövlət hakimiyyəti orqanının, idarənin, təşkilatın, müəssisənin və ya vəzifəli şəxsin hərəkətlərindən (qərarlarından) onların bilavasitə tabe olduqları orqanlara və ya vəzifəli şəxslərə şikayət edildikdə, həmin yuxarı orqanlar və ya vəzifəli şəxslər bu şikayətə baxmalı və nəticəsi haqqında qanunvericiliklə müəyyən edilmiş müddətdə şikayət etmiş vətəndaşa (hərbi qulluqçuya, kollektivə) məlumat verməlidirlər; bundan sonra belə hərəkətlər haqqında məhkəməyə bu fəslə müvafiq surətdə şikayət verilir.Məhkəməyə hüquqları pozulmuş (hərbi qulluqçunun, kollektivin) özü, onun nümayəndəsi, habelə vətəndaşın xahişi ilə ictimai təşkilatın, əmək kollektivinin lazımi qaydada vəkil edilmiş nümayəndəsi şikayət verə bilər.